Document ID: 32005R1446

KOMISIJAS REGULA (EK) Nr. 1446/2005
(2005. gada 5. septembris),
ar ko pieņem atkāpes no noteikumiem Eiropas Parlamenta un Padomes Regulā (EK) Nr. 2150/2002 par atkritumu statistiku attiecībā uz Apvienoto Karalisti un Austriju
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 25. novembra Regulu (EK) Nr. 2150/2002 par statistiku attiecībā uz atkritumiem (1), un jo īpaši tās 4. panta 1. punktu,
ņemot vērā Apvienotās Karalistes pieprasījumu, kas izteikts 2004. gada 20. decembrī,
ņemot vērā Austrijas pieprasījumu, kas izteikts 2004. gada 16. novembrī,
tā kā:
(1)
Saskaņā ar Regulas (EK) Nr. 2150/2002 4. panta 1. punktu Komisija pārejas perioda laikā var piešķirt atkāpes no dažiem minētās regulas pielikumu noteikumiem.
(2)
Šādas atkāpes pēc to pieprasījuma ir jāpiešķir Apvienotajai Karalistei un Austrijai.
(3)
Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom (2),
IR PIEŅĒMUSI ŠO REGULU.
1. pants
1. Ar šo piešķir šādas atkāpes no Regulas (EK) Nr. 2150/2002 noteikumiem:
a)
Apvienotajai Karalistei piešķir atkāpes attiecībā uz tādu rezultātu sagatavošanu, kas attiecas uz I pielikuma 8. iedaļas 1.1. daļas 1. pozīciju (lauksaimniecība, medniecība un mežsaimniecība), 2. pozīciju (zveja) un 16. pozīciju (pakalpojumu darbības), kā arī tādu rezultātu sagatavošanu, kas attiecas uz II pielikuma 8. iedaļas 2. daļu.
b)
Austrijai piešķir atkāpes tādu rezultātu sagatavošanai, kas attiecas uz I pielikuma 8. iedaļas 1.1. daļas 2. pozīciju (zveja) un 16. pozīciju (pakalpojumu darbības), un II pielikuma 8. iedaļas 2. daļu.
2. Atkāpes, kas paredzētas 1. punktā, piešķir vienīgi attiecībā uz datiem par pirmo apsekojuma gadu, proti, 2004. gadu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 5. septembrī

Labels: 18
15
19
20